CELEX: 32018R2004
Language: et
Date: 2018-12-17 00:00:00
Title: Nõukogu määrus (EL) 2018/2004, 17. detsember 2018, millega muudetakse määrust (EL) 2016/44, mis käsitleb piiravaid meetmeid seoses olukorraga Liibüas

18.12.2018   
               
               
                  ET
               
               
                  Euroopa Liidu Teataja
               
               
                  L 322/12
               
            
         NÕUKOGU MÄÄRUS (EL) 2018/2004,
         17. detsember 2018,
         millega muudetakse määrust (EL) 2016/44, mis käsitleb piiravaid meetmeid seoses olukorraga Liibüas
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 31. juuli 2015. aasta otsust (ÜVJP) 2015/1333, mis käsitleb piiravaid meetmeid seoses olukorraga Liibüas ja millega tunnistatakse kehtetuks otsus 2011/137/ÜVJP (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Nõukogu määrusega (EL) 2016/44 (2) jõustatakse meetmed, mis on sätestatud otsuses (ÜVJP) 2015/1333.
                  
               
                     (2)
                  
                  
                     5. novembril 2018 võttis ÜRO Julgeolekunõukogu vastu resolutsiooni 2441 (2018), milles kinnitas taas oma tugevat pühendumist Liibüa suveräänsusele, sõltumatusele, territoriaalsele terviklikkusele ja riiklikule ühtsusele ning märkis, et olukord Liibüas ohustab jätkuvalt rahvusvahelist rahu ja julgeolekut. ÜRO Julgeolekunõukogu otsustas lisada uusi näiteid tegevuse kohta, mis vastab loetellu kandmise kriteeriumidele.
                  
               
                     (3)
                  
                  
                     Nõukogu võttis 17. detsembril 2018 vastu otsuse (ÜVJP) 2018/2012, (3) millega muutis otsust (ÜVJP) 2015/1333, et võtta arvesse ÜRO Julgeolekunõukogu resolutsioonis 2441 (2018) tehtud muudatusi.
                  
               
                     (4)
                  
                  
                     Kõnealused meetmed kuuluvad aluslepingu kohaldamisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõik liikmesriigid kohaldavad nimetatud meetmeid ühetaoliselt.
                  
               
                     (5)
                  
                  
                     Määrust (EL) 2016/44 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/44 artikli 6 lõige 1 asendatakse järgmisega:
            
               
                  „1.   II lisa sisaldab julgeolekunõukogu või sanktsioonide komitee poolt ÜRO Julgeolekunõukogu resolutsiooni 1970 (2011) punkti 22, ÜRO Julgeolekunõukogu resolutsiooni 1973 (2011) punkti 19, 22 või 23, ÜRO Julgeolekunõukogu resolutsiooni 2174 (2014) punkti 4, ÜRO Julgeolekunõukogu resolutsiooni 2213 (2015) punkti 11, ÜRO Julgeolekunõukogu resolutsiooni 2362(2017) punkti 11 või ÜRO Julgeolekunõukogu resolutsiooni 2441 (2018) punkti 11 kohaselt loetellu kantud füüsilisi või juriidilisi isikuid, üksusi ja asutusi.“
               
            
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  ELT L 206, 1.8.2015, lk 34.
         
            (2)  Nõukogu 18. jaanuari 2016. aasta määrus (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011 (ELT L 12, 19.1.2016, lk 1).
         
            (3)  Nõukogu 17. detsembri 2018. aasta otsus (ÜVJP) 2018/2012, millega muudetakse otsust (ÜVJP) 2015/1333, mis käsitleb piiravaid meetmeid seoses olukorraga Liibüas (vt käesoleva Euroopa Liidu Teataja lk 51).